# ATODIAD 1

**PRIFYSGOL METROPOLITAN CAERDYDD**

**POLISI TÂL DISWYDDO STAFF UWCH**

**Sefydlwyd: Awst 2000**

**Diwygiwyd: Gorffennaf 2005, Hydref 2007, Gorffennaf 2008, Tachwedd 2015 a Hydref 2018**

**Dyddiadau Asesu Effaith: Gorffennaf 2008, Chwefror 2013 a Hydref 2018**

**PRIFYSGOL METROPOLITAN CAERDYDD**

**POLISI LLYWODRAETHU TALIADAU DISWYDDO I UWCH STAFF**

**Cyflwyniad**

O bryd i’w gilydd, bydd Prifysgol Metropolitan Caerdydd yn cynnal trefniadau talu diswyddo gydag aelodau o staff. Mewn amgylchiadau pan fo'r aelod o staff yn cael ei ddiswyddo neu'n ymddeol yn gynnar er budd effeithlonrwydd y Sefydliad, gall fod gan y Brifysgol (yn dibynnu ar reolau'r cynllun pensiwn perthnasol) bwerau disgresiwn i roi buddion ymddeol cynamserol. Os nad oes gan y Brifysgol bŵer i ganiatáu buddion o'r fath, neu os oes gan y Brifysgol bwerau o'r fath ond nad yw'n dewis eu harfer, gall y Brifysgol wneud taliad ex-gratia (sef taliad nad yw wedi'i gynllunio i ddileu rhwymedigaeth gytundebol). Gellir gwneud taliad ex-gratia hefyd mewn amgylchiadau ar wahân i ddiswyddiad neu ymddeoliad cynamserol aelod o staff.

Mae'n ofynnol i'r Brifysgol, wrth gwblhau unrhyw drefniadau taliadau diswyddo gydag uwch staff, gadw at yr egwyddorion a nodir yn Arweiniad Cyngor Cyllido Addysg Uwch Cymru ar Daliadau Diswyddo i Uwch Staff mewn Addysg Uwch (Chwefror 1997) (y "Canllawiau"). Mae'r Canllawiau'n ei gwneud yn ofynnol i unrhyw drefniadau taliadau diswyddo o'r fath fod yn rhesymol a'u bod yn ddefnydd priodol o arian cyhoeddus.

Mae'r Canllawiau'n ei gwneud yn ofynnol i bob sefydliad addysg uwch yng Nghymru feddu ar bolisi sy'n llywodraethu pob pecyn diswyddo ar gyfer uwch staff mewn addysg uwch.

## Mae'r polisi hwn yn cydymffurfio â Chod Cydnabyddiaeth Staff Uwch Pwyllgor Cadeiryddion Prifysgolion (2018).

Mae'r polisi hwn yn berthnasol i holl uwch staff Prifysgol Metropolitan Caerdydd sy'n golygu pob uwch-ddeiliaid swyddi ***Lefel 1 a 2*** (fel y'u diffinnir yn Erthygl 3(1)(d)(i) o'r Erthyglau Llywodraethu), ***pob rheolwr Lefel 3*** ac unrhyw aelod arall o staff sy'n ennill mwy na

£100,000 y flwyddyn (yn unol â Chyfarwyddyd Cyfrifon CCAUC).

# Cyfrifoldeb

1. Bwrdd y Llywodraethwyr sy'n gyfrifol yn y pen draw am wneud unrhyw daliad diswyddo i unrhyw uwch aelod o staff (er ei fod ond yn uniongyrchol gyfrifol, o dan Erthygl 3(1)(d)(i) o'r Erthyglau Llywodraethu, am drefniadau sy'n ymwneud ag uwch ddeiliaid swyddi).
2. Mae'r Bwrdd wedi dirprwyo'n briodol y cyfrifoldeb am oruchwylio trefniadau taliadau diswyddo ar gyfer uwch ddeiliaid swyddi ***a rheolwyr Lefel 3*** i'r Pwyllgor Taliadau.
3. Mae'r Is-Ganghellor yn gyfrifol, o dan Erthygl 3(2)(c)(i) o'r Erthyglau Llywodraethu am wneud unrhyw daliad diswyddo i unrhyw uwch aelod o staff nad yw'n uwch ddeiliad swydd. Ni chaiff yr Is-Ganghellor ddirprwyo'r cyfrifoldeb hwn i unrhyw aelod arall o staff ***ond mae wedi cytuno y bydd taliadau diswyddo i reolwyr Lefel 3 yn cael eu goruchwylio gan y Pwyllgor Taliadau***.
4. Bydd y Pwyllgor Taliadau a'r Is-Ganghellor (fel y bo'n briodol) yn cyflwyno adroddiad ar unrhyw drefniadau talu diswyddo o'r fath:
	1. i’r Pwyllgor Adnoddau (at ddibenion monitro/nodi yn unig)
	2. i Fwrdd y Llywodraethwyr

yng nghyfarfod nesaf y Pwyllgor Adnoddau neu Fwrdd y Llywodraethwyr (fel y bo'n briodol) ar ôl i'r trefniadau hynny ddod i ben.

# Egwyddorion

1. Wrth drafod telerau taliadau diswyddo, rhaid i'r Pwyllgor Taliadau a'r Is-Ganghellor (fel y bo'n briodol) ystyried yr egwyddorion canlynol:
	1. rhaid cyfiawnhau unrhyw daliad ex gratia drwy ystyriaethau "gwerth am arian"
	2. ystyr ystyriaethau "gwerth am arian" yw:
		1. hwyluso newid a fydd, boed hynny yn nhermau arian neu fel arall ac a ellir ei wireddu yn y tymor byr neu fel arall, ym marn y Pwyllgor Taliadau neu'r Is-Ganghellor (fel y bo'n briodol), yn sicrhau budd sylweddol i'r Brifysgol a/neu
		2. yn dileu risg neu risg bosibl o ymgyfreitha llwyddiannus yn erbyn y Brifysgol.
	3. ni wneir taliadau ex gratia:
		1. pan fo'r unigolyn wedi cyflawni camymddygiad difrifol neu lle y gallai fod wedi cyflawni camymddygiad difrifol
		2. lle nodwyd bod perfformiad yr unigolyn, drwy gyfrwng y system arfarnu berthnasol neu weithdrefn ffurfiol arall, yn wael
		3. er mwyn digolledu'r unigolyn am unrhyw ddrwg neu drallod a ddioddefwyd o ganlyniad i derfynu ei gyflogaeth, ac
		4. er mwyn gwobrwyo'r unigolyn am wasanaethau a roddwyd i'r Brifysgol

## ni fydd cyfanswm gwerth y taliadau o dan gytundeb diswyddo yn fwy na blwyddyn o gyflog. Rhaid cyfeirio unrhyw gynnig i wyro oddi wrth yr egwyddor hon at Fwrdd y Llywodraethwyr i'w gymeradwyo.

1. Gellir caniatáu i unigolyn ymddeol yn gynnar, o fewn darpariaethau'r holl ddeddfwriaeth berthnasol, ar yr amod:
	1. y caniateir iddo/iddi wneud hynny o bryd i’w gilydd yn ôl rheolau Cynllun Pensiwn yr Athrawon ("TPS") neu Gynllun Pensiwn Llywodraeth Leol ("LGPS") neu Gynllun Pensiwn y Brifysgol ("USS") (fel y bo'n briodol)
	2. bod unrhyw gostau i'r Brifysgol y gellir eu priodoli i'r penderfyniad i ganiatáu i'r unigolyn ymddeol yn gynnar:
		1. yn gallu cael eu cyfiawnhau ôl ystyriaethau gwerth am arian (fel y'u diffinnir uchod), ac
		2. nad oes yr un o'r senarios ym mharagraff 5.3 uchod yn gymwys.
	3. os yw’r Brifysgol yn ychwanegu’n wirfoddol at wasanaeth pensiynadwy'r unigolyn yng Nghynllun Pensiwn yr Athrawon, Cynllun Pensiwn Llywodraeth Leol, neu Gynllun Pensiwn y Brifysgol (fel y bo'n briodol):
		1. nad yw'r ychwanegiad hwnnw'n fwy na'r uchafswm ychwanegiad a ganiateir o dan reolau'r Cynllun perthnasol o bryd i'w gilydd;
		2. y bernir pob penderfyniad o'r fath i ganiatáu ychwanegiad:
			* yn ôl ei deilyngdod ei hun;
			* drwy gyfeirio at sefyllfa ariannol bresennol y Brifysgol ar y pryd, ac
			* nid drwy gyfeirio at arferion ac ymarfer yn y gorffennol.
	4. y glynir at ofynion paragraff 5 uchod.

## Bydd cynigion manwl ar delerau taliad diswyddo yn cael eu cymeradwyo gan y Pwyllgor Taliadau, ei gynrychiolydd enwebedig neu'r Is-Ganghellor, yn ôl yr achos, cyn ei gyflwyno i'r unigolyn dan sylw.

**Cyngor Proffesiynol**

1. Cyn cytuno ar unrhyw daliad diswyddo gydag uwch aelod o staff, rhaid i'r Pwyllgor Taliadau a'r Is-Ganghellor (fel y bo'n briodol) gael cyngor proffesiynol ysgrifenedig mewn perthynas ag agweddau cyfreithiol, ariannol a chydymffurfiaeth y trefniadau arfaethedig. Mae cyngor cydymffurfio i'w gael gan Archwilwyr Allanol y Brifysgol.

# Adolygu

1. Caiff y polisi hwn ei adolygu ar ôl i bob trefniant taliad diswyddo ddod i ben ar gyfer aelod o staff uwch a fesul cyfnodau o dair blynedd, fan lleiaf. Bydd yr adolygiad yn cael ei gynnal gan aelod o'r Pwyllgor Taliadau.

## Diwygiwyd gan Fwrdd y Llywodraethwyr ym mis Gorffennaf 2005, Hydref 2007, Gorffennaf 2008, Tachwedd 2015 a Hydref 2018